techiaith/cofnodycynulliad_en-cy huggingface dataset:
English: Just to note, Chair, that it is an important point, and as you state in your second letter here, even if the Letwin amendment isn't contrary to the inter-governmental agreement, it at least can influence, as you say, the policy direction for the future, even if it doesn't breach the agreement now. So, it's crucial that we hear what Mark Drakeford thinks about the possibility that the making of policy in Westminster could influence policies here for the future, even if they aren't contrary to the agreement in their view. So, that's an important point to highlight.
Welsh: Wel, dim ond i nodi, Cadeirydd, ei fod o yn bwynt pwysig, ac fel rydych chi'n dweud yn eich ail lythyr yn fan hyn, hyd yn oed os nad ydy gwelliant Letwin yn mynd yn erbyn y cytundeb rhyng-lywodraethol, mae o o leiaf, fel rydych chi'n dweud, yn gallu dylanwadu ar gyfeiriad polisi i'r dyfodol, hyd yn oed os nad ydy o'n torri'r cytundeb nawr. Felly, mae'n hanfodol cael beth mae Mark Drakeford yn ei feddwl am y posibiliadau bod llunio polisi yn San Steffan yn gallu dylanwadu ar bolisïau yn fan hyn i'r dyfodol, hyd yn oed os nad ydyn nhw, yn eu tyb nhw, yn torri'r cytundeb. Felly, mae hwnnw'n bwynt pwysig i'w danlinellu o hyd.
English: It is important that women affected by this issue receive the help and assistance that they need. I understand that the inquiry that the UK Government has put in place is not due to report until 2023.
Welsh: Mae'n bwysig bod menywod sy'n cael eu heffeithio gan y mater hwn yn cael y cymorth a'r gefnogaeth sydd eu hangen arnynt. Deallaf na ddisgwylir i'r ymchwiliad y mae Llywodraeth y DU wedi ei roi ar waith adrodd tan 2023.
English: Thank you for that response. The reason why I was asking this question was because I think that it's important that the Welsh Government reaches out to some of the women from Wales who have been directly affected by this operation - the special demonstration squad unit within the police that infiltrated activist groups, and then, clearly, those police officers acted inappropriately with those women. Lisa was with Mark Stone. She discovered this in 2010. He was an undercover policeman called Mark Kennedy. Rosa, an anti-racist campaigner, had a relationship with Jim Sutton/Jim Boyling, who had two children with her. Eight women are taking action and we have an event tonight in the Pierhead with these two women involved. I'm asking what you can do as a Government to support these women in this public inquiry to make sure that nothing like this ever happens again to Welsh women, so that they're not violated in this way, and how can we go about changing the practices within the police so that we ensure that if they do need to go undercover, it is done in an ethical and an appropriate way?
Welsh: Diolch am yr ymateb yna. Y rheswm pam yr oeddwn i'n gofyn y cwestiwn hwn oedd oherwydd fy mod i'n credu ei bod hi'n bwysig bod Llywodraeth Cymru yn estyn allan at rai o'r menywod o Gymru sydd wedi cael eu heffeithio'n uniongyrchol gan yr ymgyrch hon - yr uned sgwad arddangos arbennig o fewn yr heddlu a ymdreiddiodd grwpiau gweithredu, ac yna, yn amlwg, fe wnaeth y swyddogion yr heddlu hynny ymddwyn yn amhriodol gyda'r menywod hynny wedyn. Roedd Lisa gyda Mark Stone. Darganfu hyn yn 2010. Plismon cudd o'r enw Mark Kennedy oedd ef. Roedd Rosa, ymgyrchydd gwrth-hiliaeth, mewn perthynas gyda Jim Sutton/Jim Boyling, a gafodd ddau o blant gyda hi. Mae wyth o fenywod yn cymryd camau ac mae gennym ni ddigwyddiad heno yn y Pierhead gyda'r ddwy fenyw dan sylw hyn. Rwy'n gofyn beth y gallwch chi ei wneud fel Llywodraeth i gefnogi'r menywod hyn yn yr ymchwiliad cyhoeddus hwn i wneud yn siŵr nad oes dim fel hyn byth yn digwydd i fenywod Cymru eto, fel nad ydyn nhw'n cael eu bradychu fel hyn, a sut y gallwn ni fynd ati i newid yr arferion o fewn yr heddlu fel ein bod ni'n sicrhau os oes angen iddyn nhw weithredu'n gudd, ei fod yn cael ei wneud mewn ffordd foesegol a phriodol?
English: Can I first of all congratulate the Member for hosting tonight's event and raising a very important issue that I suspect many members of the public are still not yet aware of? Now, it's some time - five years it seems - before the report will be prepared. In the meantime, however, it is important to provide services to those who have been affected. What I can say is that we do fund, of course, the Live Fear Free helpline, which is managed by Welsh Women's Aid. Those contacting the helpline will be listened to, believed and offered help and support. It provides support and advice to victims of violence and abuse, as well as their friends and relatives, and practitioners. So, the support is there, but it is hugely important, of course, that, when the inquiry reports, that it does make robust recommendations to ensure that unacceptable practices are not repeated.
Welsh: A gaf i yn gyntaf oll longyfarch yr Aelod am gynnal digwyddiad heno a chodi mater pwysig iawn yr wyf i'n amau nad oes llawer o'r cyhoedd yn ymwybodol ohono o hyd? Nawr, bydd cryn amser - pum mlynedd mae'n ymddangos - cyn y bydd yr adroddiad yn barod. Yn y cyfamser, fodd bynnag, mae'n bwysig darparu gwasanaethau i'r rhai hynny sydd wedi eu heffeithio. Yr hyn y gallaf i ei ddweud yw ein bod ni'n ariannu, wrth gwrs, llinell gymorth Byw Heb Ofn, a reolir gan Cymorth i Fenywod Cymru. Bydd y rhai hynny sy'n cysylltu â'r llinell gymorth yn cael gwrandawiad, yn cael eu credu ac yn cael cynnig cymorth a chefnogaeth. Mae'n darparu cymorth a chyngor i ddioddefwyr trais a chamdriniaeth, yn ogystal â'u ffrindiau a'u perthnasau, ac ymarferwyr. Felly, mae'r cymorth yno, ond mae'n hynod bwysig, wrth gwrs, pan fydd yr ymchwiliad yn adrodd, ei fod yn gwneud argymhellion cadarn i sicrhau nad yw arferion annerbyniol yn cael eu hailadrodd.
English: Terms of reference for the undercover police inquiry, which I think was launched in 2015 by the then Home Secretary, says the investigation would include but not be limited to whether and to what purpose, extent and effect undercover police operations had targeted political and social justice campaigners. However, it makes no explicit reference to the many women deceived into sexual relationships by undercover police officers. What, if any, representations has the Welsh Government made to the inquiry on behalf of women in Wales who were exploited in this way, or, if not, can you explain what limitations on the Welsh Government's intervention there might be in this respect?
Welsh: Mae'r cylch gorchwyl ar gyfer yr ymchwiliad heddlu cudd, a lansiwyd yn 2015, rwy'n credu, gan yr Ysgrifennydd Cartref ar y pryd, yn dweud y byddai'r ymchwiliad yn cynnwys pa un a ac i ba ddiben, i ba raddau ac i ba effaith yr oedd ymgyrchoedd heddlu cudd wedi targedu ymgyrchwyr gwleidyddol a chyfiawnder cymdeithasol, ond ni fyddai wedi ei gyfyngu i hynny. Fodd bynnag, nid yw'n gwneud unrhyw gyfeiriad penodol at y menywod lawer a dwyllwyd i berthynas rywiol gan swyddogion heddlu cudd. Pa sylwadau, os o gwbl, y mae Llywodraeth Cymru wedi eu gwneud i'r ymchwiliad ar ran menywod yng Nghymru y camfanteisiwyd arnyn nhw yn y modd hwn, neu, os na wnaed sylwadau, a allwch chi esbonio pa gyfyngiadau ar ymyrraeth Llywodraeth Cymru allai fodoli yn hyn o beth?
English: Well, this ultimately is a matter for the UK Government, although it is taking a great deal of time, I have to say. March 2015, as the Member rightly says, was when the inquiry was announced. It potentially will take eight years before it actually reports, for reasons which are not clear. The inquiry itself will be looking at the deployment of police officers in undercover roles. It has been established following the controversy surrounding the conduct of undercover officers. Now, the inquiry will make, as I understand, recommendations as to how undercover policing is conducted and will scrutinise the use of undercover officers by the now defunct SDS and the National Public Order Intelligence Unit. Now, among the allegations, of course, are that undercover officers took fake identities from dead children, had relationships with the campaigners and fathered children. Those are on the record. It would strike me as hugely difficult to understand if the inquiry itself did not also look at those issues in order to provide a comprehensive report.
Welsh: Wel, yn y pen draw, mater i Lywodraeth y DU yw hwn, er ei fod yn cymryd llawer iawn o amser, mae'n rhaid i mi ddweud. Ym mis Mawrth 2015, fel y dywed yr Aelod yn gywir, y cyhoeddwyd yr ymchwiliad. Bydd o bosibl yn cymryd wyth mlynedd cyn iddo adrodd, am resymau nad ydynt yn eglur. Bydd yr ymchwiliad ei hun yn ystyried y defnydd o swyddogion yr heddlu mewn swyddogaethau cudd. Fe'i sefydlwyd yn dilyn y ddadl ynghylch ymddygiad swyddogion cudd. Nawr, bydd yr ymchwiliad yn gwneud argymhellion, fel y deallaf, ynglŷn â sut yr ymgymerir â phlismona cudd a bydd yn craffu ar y defnydd o swyddogion cudd gan SDS, sydd wedi ei ddiddymu erbyn hyn, a'r Uned Cudd-wybodaeth Trefn Gyhoeddus Genedlaethol. Nawr, ymhlith yr honiadau, wrth gwrs, mae'r cyhuddiad bod swyddogion cudd wedi mabwysiadu hunaniaethau ffug oddi wrth blant marw, wedi cael perthynas gyda'r ymgyrchwyr ac wedi cenhedlu plant. Mae'r rheini ar y cofnod. Byddai'n fy nharo i'n hynod anodd ei ddeall pe na byddai'r ymchwiliad ei hun yn ystyried y materion hynny hefyd er mwyn darparu adroddiad cynhwysfawr.
English: The Welsh Government has consistently delivered Glastir payments to claimants in a timely manner, and done so consistently. To date, over £39 million has been paid to Welsh farm businesses during this year. Further Glastir small grants windows will open this year and in 2019 to promote the restoration and creation of vital habitats.
Welsh: Mae Llywodraeth Cymru wedi darparu taliadau Glastir i'r hawlwyr mewn modd amserol ac yn gyson. Hyd yn hyn, mae dros £39 miliwn wedi'i dalu i fusnesau fferm yng Nghymru yn ystod y flwyddyn hon. Bydd cyfnodau ymgeisio pellach ar gyfer grantiau bach Glastir yn agor eleni ac yn 2019 er mwyn hyrwyddo'r gwaith o adfer a chreu cynefinoedd hanfodol.
English: Thank you for that response. I have spoken to a number of farmers and representatives who have been assisting them in making applications for the small Glastir grants, and that as a result of concern that payments were taking a long time to arrive. The response I've had from the Government is that the payments aren't late, and, technically, that is correct because no time limit is set in relation to how long after applications are made that payments are to be made. When we consider that, especially after a hard winter, cash flow is important to farmers, will you, as First Minister, consider introducing guidelines in terms of setting a time frame in which farmers can expect to receive payment where their applications have been successful?
Welsh: Diolch am yr ateb yna. Rydw i wedi siarad â nifer o ffermwyr a chynrychiolwyr sydd wedi bod yn rhoi cymorth iddyn nhw i wneud ceisiadau am grantiau bach Glastir, a hynny yn sgil pryderon bod taliadau yn hir yn dod. Rŵan, yr ymateb rydw i wedi ei gael gan y Llywodraeth ydy nad ydy'r taliadau'n hwyr, ac, yn dechnegol, mae hynny'n gywir, oherwydd nid oes amser yn cael ei osod o ran faint o amser ar ôl gwneud cais y mae taliadau i fod i gael eu gwneud. Rŵan, o ystyried, yn enwedig ar ôl gaeaf caled iawn, fod llif arian yn bwysig i ffermwyr, a wnewch chi, fel Prif Weinidog, ystyried cyflwyno canllaw ar gyfer gosod amserlen lle y gall ffermwr ddisgwyl cael taliad lle'r oedd yn llwyddiannus yn gwneud cais?
English: I can tell the Member that European Commission regulations were recently changed in order to ensure a window in terms of payments, and that means that Glastir payments will be made between 1 December this year and 30 June next year. For the first time, there will be a window, and during that window farmers can expect payments.
Welsh: Fe allaf i ddweud wrth yr Aelod fod rheoliadau'r Comisiwn Ewropeaidd wedi cael eu newid yn ddiweddar er mwyn sicrhau ffenest ynglŷn â gwneud taliadau. Bydd hynny'n meddwl y bydd taliadau Glastir yn cael eu gwneud rhwng 1 Rhagfyr eleni a 30 Mehefin y flwyddyn nesaf. Felly, am y tro cyntaf, bydd yna ffenest, ac yn y ffenest hynny bydd ffermwyr yn gallu erfyn taliadau.
English: What other schemes are available to help farmers bring forward environmental schemes on their farmland, other than the Glastir scheme?
Welsh: Pa gynlluniau eraill sydd ar gael i helpu ffermwyr gyflwyno cynlluniau amgylcheddol ar eu tir, ac eithrio'r cynllun Glastir?
English: Well, farmers, of course, can look at schemes such as the existing agri-environment schemes. There is the small grant scheme that Members will be aware of, and also, of course, Farming Connect, which can help farmers to become more sustainable in terms of their businesses. So, there are a number of options available for farmers in order to make their practices more sustainable and, of course, to make their businesses more sustainable.
Welsh: Wel, gall ffermwyr, wrth gwrs, ystyried cynlluniau fel y cynlluniau amaeth-amgylchedd presennol. Ceir cynllun grantiau bach y bydd yr Aelodau'n ymwybodol ohono, a hefyd, wrth gwrs, Cyswllt Ffermio, sy'n gallu helpu ffermwyr i ddod yn fwy cynaliadwy o ran eu busnesau. Felly, mae nifer o ddewisiadau ar gael i ffermwyr i wneud eu harferion yn fwy cynaliadwy ac, wrth gwrs, i wneud eu busnesau yn fwy cynaliadwy.
English: Yesterday, your Labour Government backed Westminster's multibillion investment in a polluting new runway in the south-east of England. Do you stand by that decision, considering, on the same day, Westminster cancelled a clean, green, renewable energy project in Swansea?
Welsh: Ddoe, cefnogodd eich Llywodraeth Lafur fuddsoddiad gwerth sawl biliwn San Steffan mewn rhedfa newydd sy'n llygru yn ne-ddwyrain Lloegr. A ydych chi'n glynu wrth y penderfyniad hwnnw, o ystyried, ar yr un diwrnod, bod San Steffan wedi canslo prosiect ynni adnewyddadwy gwyrdd a glân yn Abertawe?
English: I'm not responsible for the way votes go in Westminster, as I've said many, many times, but I do share her very great concern - and that's probably an understatement - with the failure to go ahead with the Swansea bay tidal lagoon. It is a huge disappointment for the Swansea bay area and it's a disappointment that's shared, in fairness, by Conservatives as well in this Chamber. They've expressed that great concern. It's a shame the UK Government didn't look at this in a far more rounded way - the fact that the project would've lasted a century, the fact that it would've created jobs not just in the short term, but potentially in the long term as well. It would've created a technology that we could've exported around the world. Now, others will steal a march on us. It is hugely important that the UK Government doesn't give the impression, which it has done now, that nuclear and offshore wind seem to be the only options for energy generation in the future. We have around the coast of Wales, particularly but not exclusively in the Bristol channel, one of the highest tidal reaches in the world. The fact that it's not being harnessed is a sign that the UK Government sees Britain as being a boring and backward place and not one that's bold and bright and wants to go forward developing new technology. It's a huge shame for so many people in Swansea bay and beyond.
Welsh: Nid wyf i'n gyfrifol am y ffordd y mae pleidleisiau'n cael eu bwrw yn San Steffan, fel yr wyf i wedi ei ddweud lawer iawn o weithiau, ond rwy'n rhannu ei phryder mawr - ac nid yw'n hynny'n ei gyfleu'n ddigonol, mae'n debyg - ynghylch y methiant i fwrw ymlaen â morlyn llanw bae Abertawe. Mae'n siom enfawr i ardal bae Abertawe ac mae'n siom a rennir, a bod yn deg, gan y Ceidwadwyr yn y Siambr hon hefyd. Maen nhw wedi mynegi'r pryder mawr hwnnw. Mae'n drueni na wnaeth Llywodraeth y DU ystyried hyn mewn ffordd llawer mwy cytbwys - y ffaith y byddai'r prosiect wedi para canrif, y ffaith y byddai wedi creu swyddi nid yn unig yn y tymor byr, ond yn y tymor hir hefyd o bosibl. Byddai wedi creu technoleg y gallem ni fod wedi ei hallforio ledled y byd. Bellach, bydd eraill yn achub y blaen arnom ni. Mae'n hynod bwysig nad yw Llywodraeth y DU yn rhoi'r argraff, y mae hi wedi ei wneud nawr, ei bod yn ymddangos mai niwclear a gwynt ar y môr yw'r unig ddewisiadau ar gyfer cynhyrchu ynni yn y dyfodol. Mae gennym ni ar hyd arfordir Cymru, ym Môr Hafren yn arbennig, ond nid yn unig, un o'r cyraeddiadau llanw uchaf yn y byd. Mae'r ffaith nad yw'n cael ei harneisio yn arwydd bod Llywodraeth y DU yn gweld Prydain fel lle diflas a hen ffasiwn ac nid un sy'n feiddgar a disglair ac eisiau bwrw ymlaen â datblygu technoleg newydd. Mae'n drueni enfawr i gymaint o bobl yn ardal bae Abertawe a thu hwnt.
English: First Minister, the contradiction in all of this is shocking. Any Government that is serious about tackling climate change cannot seriously take such contradictory positions as this. Not only do we see Heathrow being built, but new nuclear to be funded by the taxpayer at the same if not higher rate than the stated cost of the tidal lagoon. Now, First Minister, I acknowledge that the Welsh Government has made an offer of financial support for the tidal lagoon, but that wasn't enough. Now, we need action and not offers. The window of opportunity is small, but I believe that the Swansea tidal lagoon project can still be saved. So, will you now keep hope alive by honouring Labour's manifesto commitment to set up a national, publicly owned energy company to take over and progress this project?
Welsh: Brif Weinidog, mae'r gwrth-ddweud yn hyn i gyd yn syfrdanol. Ni all unrhyw Lywodraeth sydd o ddifrif ynghylch mynd i'r afael â'r newid yn yr hinsawdd wir gymryd safbwyntiau sy'n mynd mor groes i'w gilydd fel hyn. Nid yn unig yr ydym ni'n gweld Heathrow yn cael ei adeiladu, ond niwclear newydd i gael ei ariannu gan y trethdalwr ar yr un gyfradd, os nad uwch na chost ddatganedig y morlyn llanw. Nawr, Brif Weinidog, rwy'n cydnabod bod Llywodraeth Cymru wedi gwneud cynnig o gymorth ariannol ar gyfer y morlyn llanw, ond nid oedd hynny'n ddigon. Nawr, rydym ni angen gweithredu ac nid cynigion. Mae'r ffenestr cyfle yn fach, ond rwy'n credu y gall prosiect morlyn llanw Abertawe gael ei achub o hyd. Felly, a wnewch chi gadw gobaith yn fyw nawr trwy anrhydeddu ymrwymiad maniffesto Llafur i sefydlu cwmni ynni cenedlaethol o dan berchenogaeth gyhoeddus i gymryd drosodd a bwrw ymlaen â'r prosiect hwn?
English: On a day when people in different parties have been united in expressing their concern at the UK Government's decision, Plaid Cymru start moving the blame elsewhere. There is a fair question and that is: what plans do you have for the future? And that is a fair question, but today, what I have to say is that Wales has been let down by a decision of the UK Government in London. That's what's happened. We cannot fill in the gaps that they have left; they are responsible for that. They're the ones who have to explain what they have done to the people of Swansea, and we will continue to press them. Now, in the future, what plans can there be for other projects that we'll be looking to support? Of course the door is open and of course that's something that we want to do, because we believe that there is huge potential around the coast of Wales in terms of energy generation. What we cannot do, however, is fill in enormous gaps that are left by the UK Government and are the UK Government's responsibility. Surely she will join me today in expressing her great concern at the way this has been dealt with by the UK Government - 18 months of delay, despite the Hendry review; the fact that this would have been a game-changing project for the whole of Wales and, indeed, for the world, and that will not now happen because of the actions of the UK Government.
Welsh: Ar ddiwrnod pan fo pobl mewn gwahanol bleidiau wedi bod yn unfryd o ran mynegi eu pryder ynghylch penderfyniad Llywodraeth y DU, mae Plaid Cymru yn dechrau symud y bai i rywle arall. Ceir cwestiwn teg, sef: pa gynlluniau sydd gennych chi ar gyfer y dyfodol? Ac mae hwnnw'n gwestiwn teg, ond heddiw, yr hyn y mae'n rhaid i mi ei ddweud yw bod Cymru wedi cael cam yn sgil penderfyniad Llywodraeth y DU yn Llundain. Dyna'r hyn sydd wedi digwydd. Ni allwn lenwi'r bylchau y maen nhw wedi eu gadael; nhw sy'n gyfrifol am hynny. Nhw yw'r rhai sy'n gorfod esbonio yr hyn y maen nhw wedi ei wneud i bobl Abertawe, a byddwn ni'n parhau i bwyso arnynt. Nawr, yn y dyfodol, pa gynlluniau allai fod ar gyfer prosiectau eraill y byddwn yn ceisio eu cefnogi? Mae'r drws ar agor, wrth gwrs, ac wrth gwrs mae hynny'n rhywbeth yr ydym ni eisiau ei wneud, gan ein bod ni'n credu bod potensial enfawr ar hyd arfordir Cymru o ran cynhyrchu ynni. Yr hyn na allwn ni ei wneud, fodd bynnag, yw llenwi'r bylchau enfawr sy'n cael eu gadael gan Lywodraeth y DU ac sy'n gyfrifoldeb i Lywodraeth y DU. Siawns y gwnaiff hi ymuno â mi heddiw i fynegi ei phryder mawr o ran y ffordd yr ymdriniwyd â hyn gan Lywodraeth y DU - 18 mis o oedi, er gwaethaf adolygiad Hendry; y ffaith y byddai hwn wedi bod yn brosiect gweddnewidiol i Gymru gyfan ac, yn wir, i'r byd, ac na fydd hynny'n digwydd bellach oherwydd gweithredoedd Llywodraeth y DU.
English: So, you're just going to wring your hands; you're not even going to bother trying. And remember, you promised in your manifesto that you would set up an energy company and that could, if you were prepared to look at it, progress this project. First Minister, railways not electrified, lagoons not built, Airbus not investing - it's clear that the Secretary of State is Westminster's voice in Wales and not Wales's voice in Westminster. First Minister, Airbus employs around 7,000 people here in Wales, and their reason for reconsidering their investment in this country is our place in the single market and customs union. Now, I recognise that the First Minister may well say that he supports our membership of both, but the actions of his party indicate the opposite. Just a few weeks back, a majority of Welsh Labour MPs failed to vote on a crucial amendment that would have kept us in the single market. We now need clarity. Will you, First Minister, join with us in condemning your Labour MPs for supporting pulling Wales out of the single market and customs union, directly endangering those Airbus jobs?
Welsh: Y cwbl yr ydych chi'n mynd i'w wneud yw anobeithio, felly; dydych chi ddim yn mynd i drafferthu i wneud dim hyd yn oed. A chofiwch, gwnaed addewid gennych chi yn eich maniffesto y byddech chi'n sefydlu cwmni ynni ac y gallai hwnnw, pe byddech chi'n fodlon ei ystyried, fwrw ymlaen â'r prosiect hwn. Brif Weinidog, rheilffyrdd heb eu trydaneiddio, morlynnoedd heb eu hadeiladu, Airbus ddim yn buddsoddi - mae'n amlwg mai'r Ysgrifennydd Gwladol yw llais San Steffan yng Nghymru ac nid llais Cymru yn San Steffan. Brif Weinidog, mae Airbus yn cyflogi tua 7,000 o bobl yma yng Nghymru, a'u rheswm am ailystyried eu buddsoddiad yn y wlad hon yw ein lle yn y farchnad sengl a'r undeb tollau. Nawr, rwy'n cydnabod ei bod yn bosibl iawn y bydd y Prif Weinidog yn dweud ei fod yn cefnogi ein haelodaeth o'r ddau, ond mae gweithredoedd ei blaid yn dynodi i'r gwrthwyneb. Dim ond ychydig wythnosau yn ôl, methodd mwyafrif ASau Llafur a phleidleisio ar welliant hollbwysig a fyddai wedi ein cadw ni yn y farchnad sengl. Mae angen eglurder arnom ni nawr. A wnewch chi, Brif Weinidog, ymuno â ni i gondemnio eich ASau Llafur am gefnogi Cymru yn tynnu allan o'r farchnad sengl a'r undeb tollau, gan beryglu'r swyddi Airbus hynny yn uniongyrchol?